Apple TV+

Apple TV+ er en abonnementsbasert videostrømmetjeneste fra Apple Inc. som ble lansert 1. november 2019. Nyheten om tjenesten ble kunngjort av Apple under en lansering i mars 2019. Til stede under kunngjøringen var kjente personer som Jennifer Aniston, Oprah Winfrey, Steven Spielberg og Reese Witherspoon. Innholdet fra Apple TV+ er tilgjengelig via Apples nettsted, gjennom Apple TV og Apples egen TV-applikasjon. 

Da Apple TV+ ble lansert i november 2019, var tjenesten tilgjengelig i rundt 100 land – færre enn de 150 landene selskapet hadde planlagt. Blant annet manglet flere av de meste folkerike landene i verden. Likevel påpekte flere eksperter at tjenesten hadde en relativt bred lansering, noe som ga den en fordel sammenlignet med rivaler som blant andre Disney+.

De første månedene hadde Apple TV+ svak vekst i antall abonnementer sammenlignet med konkurrerende strømmetjenester. For å bedre situasjonen, begynte Apple i midten av 2020 å sikre seg rettigheter til eldre tv- og filminnhold. Selskapet har også tilbudt gratis prøveabonnement med mål om flere abonnenter på sikt.

I Norge ble tjenesten tilgjengelig samtidig med i USA.

Referanser

Eksterne lenker 

 

Strømmetjenester
Medieselskaper fra USA